Tam præsentibus quam futuris notificamus, quod domnus Ansericus Byzontionis archiepiscopus, in capitulum sancti Stephani divionensis Ecclesiæ venit. Ibique, canonicis, locum in Jurensi terra situm, cum appendiciis suis, concessit: quem domnus Wido de Fagiaco dederat illis. Concessit etiam locum de monte Ciconiaco, cum appendiciis suis, quem domnus Bernardus dederat illis. Nec non concessit locum de Franceis, cum suis appendiciis, quem nobiles viri dederunt pro animabus suis. Concessit quoque illis, habere quicquid in suo Episcopatu possent adquirere. Signum Humberti de Ceis sui Archidiaconi, Signum Hugonis de Dolla decani, Theobaudi Capellani, Galonis prioris, et Tocius capituli.